कैटरीना कैफ की फोटो पर बॉलीवुड डायरेक्टर ने बनाया MEME, एक्ट्रेस ने यूं दिया करारा जवाब  
कैटरीना कैफ की फोटो को लेकर बॉलीवुड डायरेक्टर ने शेयर किया मीम
अपने मीम पर खुद एक्ट्रेस ने भी दिया जवाब
कैटरीना कैफ की फोटो सोशल मीडिया पर हुई वायरल
बॉलीवुड एक्ट्रेस कैटरीना कैफ (Katrina Kaif) की हाल ही की फोटो सोशल मीडिया पर अपना खूब कहर ढा रही है. फोटो में कैटरीना कैफ (Katrina Kaif) मेक्सिको की सड़कों पर नजर आ रही हैं, जिसे देखकर लग रहा है मानो कैटरीना कैफ (Katrina Kaif) ने अपनी खूबसूरती से ही वहां का ट्राफिक रोक दिया हो. उनकी यह फोटो देखकर खुद ऋतिक रोशन भी अपने आप को कमेंट करने से नहीं रोक पाए. लेकिन हाल ही में कैटरीना कैफ की फोटो को लेकर बॉलीवुड डायरेक्टर अनुराग बसु (Anurag Basu) ने एक मीम शेयर किया है. उनका यह मीम सोशल मीडिया पर खूब वायरल हो रहा है, साथ ही इसपर कैटरीना कैफ ने भी अपना रिएक्शन देते हुए कहा कि 'केवल आप ही ऐसा कर सकते हैं.' 
Paul and Ringo can't take their eyes off you Kat!☺️☺️
A post shared by  Anurag Basu (@anuragsbasu) on Jul 19, 2019 at 6:26am PDT

बॉलीवुड डायरेक्टर अनुराग बसु (Anurag Basu) ने कैटरीना कैफ  (Katrina Kaif) की फोटो को लेकर उन्हें पॉल और रिंगो के साथ जोड़ दिया. इस मीम में जहां एक तरफ से एक्ट्रेस रोड क्रॉस कर रही थीं तो वहीं दूसरी तरफ से पॉल और रिंगो आते हुए दिखाई दे रहे थे. इस फोटो को अपने सोशल मीडिया हैंडल से शेयर करते हुए कैटरीना कैफ ने लिखा, 'पॉल और रिंगो भी तुमसे अपनी आंखें नहीं हटा पा रहे हैं कैट.' उनका यह मीम काफी हद तक सही भी लग रहा था, क्योंकि कटैरीना की इस फोटो ने सोशल मीडिया पर सबका खूब ध्यान खींचा था. उनके इस मीम पर कैटरीना कैफ ने कमेंट करते हुए कहा 'दादा आप बहुत मजाकिया हैं'. 
इसके अलावा कैटरीना कैफ  (Katrina Kaif) ने अनुराग बसु (Anurag Basu) के मीम को अपने इंस्टाग्राम स्टोरी पर भी शेयर किया. मीम को इंस्टाग्राम स्टोरी पर पोस्ट करते हुए कैटरीना कैफ ने लिखा, 'दादा आप बहुत मजाकिया हैं और केवल आप ही ऐसा कर सकते हैं.' बता दें कि इस फोटो में कैटरीना कैफ ने पीच ड्रेस और मैचिंग हील्स पहनी हुई है. इसके साथ ही उनकी स्माइल ने फोटो को और भी लाजवाब बना दिया है. अनुराग बसु से पहले ऋतिक रोशन ने भी इसपर कमेंट करते हुए लिखा था, 'खूबसूरत.'
@rezaparkview
A post shared by  Katrina Kaif (@katrinakaif) on Jul 19, 2019 at 12:07am PDT

कैटरीना कैफ जल्द ही अक्षय कुमार के साथ सूर्यवंशी से अपना धमाल मचाने वाली हैं. इस फिल्म में कैटरीना कैफ ने 90s का सुपरहिट गाना टिप टिप बरसा पानी पर जबरदस्त डांस भी किया है. हालांकि यह देखना बाकी है कि अक्षय कुमार और कैटरीना कैफ की कैमेस्ट्री इस गाने में क्या धमाल मचाती है.